Δημοσιογραφία και πολιτιστική διπλωματία: ο ρόλος των ακόλουθων τύπου στην προώθηση της εικόνας της Ελλάς στο εξωτερικό
Creators: name: Καρεκλά, Σοφία Σταύρου
Publisher: name: Aristotle University of Thessaloniki
Year: 2013
Subjects: πολιτιστική διπλωματία
ακόλουθος τύπου
εικόνα της Ελλάδας
cultural diplomacy
press officer
image of Greece

description: Η πολιτιστική διπλωματία, αν και ως πρακτική συναντάται εδώ και αρκετούς αιώνες, αποτέλεσε σοβαρό πεδίο μελέτης κι ενασχόλησης για τους ερευνητές, τους ακαδημαϊκούς και τους διπλωμάτες μόλις τις τελευταίες δεκαετίες. Από την περίοδο του Ψυχρού Πολέμου και μετά έγινε ουσιαστικά αισθητή και κατανοητή για τους περισσότερους η αξία, η χρησιμότητα και η συμβολή της στην εξωτερική πολιτική μιας χώρας, στην προβολή της εικόνας της στο εξωτερικό και στις διεθνείς της σχέσεις. Είναι τέτοια η σημαντικότητά της που αποτελεί πλέον ξεχωριστή επιστήμη, ξεχωριστό τομέα της διπλωματίας που ασκείται από εξειδικευμένα άτομα, στις περισσότερες περιπτώσεις τουλάχιστον. Είτε λειτουργεί αυτόνομα, είτε επικουρικά με την παραδοσιακή διπλωματία, θεωρείται ιδιαίτερα σημαντική για την προβολή της εικόνας μιας χώρας στο εξωτερικό. Όσο περισσότερο εξελίσσονται τα μέσα μαζικής επικοινωνίας, όσο επεκτείνεται η παγκοσμιοποίηση, τόσο περισσότερο αυξάνεται η χρησιμότητα της πολιτιστικής διπλωματίας και η ανάγκη για την αποτελεσματική άσκηση και προώθησή της. Η πολιτιστική διπλωματία είναι ένας από τους ακρογωνιαίους λίθους του εικοστού πρώτου αιώνα πάνω στον οποίο μπορούμε να οικοδομήσουμε αμοιβαία κατανόηση και εμπιστοσύνη μεταξύ των διαφόρων χωρών και εθνών. Βασική αξία πάνω στην οποία οικοδομείται η πολιτιστική διπλωματία είναι η αξιοπιστία. Στόχος και αποστολή της είναι να προβάλλει τα θετικά στοιχεία που έχει η χώρα, τις αξίες και τα ιδεώδη της, τον πολιτισμό και την κουλτούρα της με τέτοιο τρόπο ώστε να γίνει γνωστή, να προκαλέσει θετικά σχόλια και αντιδράσεις σε όσο το δυνατόν ευρύτερο κοινό, να δημιουργήσει θαυμαστές και φίλους σε όλο τον κόσμο. Κάτι τέτοιο, καθίσταται εφικτό με τη σύμπραξη της πολιτιστικής διπλωματίας με τη δημοσιογραφία. Οι δημοσιογράφοι και τα μέσα μαζικής επικοινωνίας είναι εκείνοι που θα γνωστοποιήσουν και θα διαδώσουν τις δράσεις της πολιτιστικής διπλωματίας, που θα μεταφέρουν και θα επικοινωνήσουν στο ευρύ κοινό τα μηνύματά της. Ο ρόλος των δημοσιογράφων στην προβολή της εικόνας μιας χώρας στο εξωτερικό θεωρείται κομβικός γιατί ενημερώνουν το κοινό για τις εξελίξεις σε όλους τους τομείς, παρουσιάζουν διάφορες ειδήσεις, ενώ, σύμφωνα με τον κώδικα δεοντολογίας της ΕΣΗΕΑ, είναι επιφορτισμένοι και με τη διασφάλιση της πολιτιστικής κληρονομιάς της χώρας μας. Οι τρόποι με τους οποίους οι δημοσιογράφοι μπορούν να συμβάλλουν στην προώθηση της πολιτιστικής διπλωματίας της χώρας τους είναι πολλοί. Από την εκτενή και σοβαρή κάλυψη του πολιτιστικού ρεπορτάζ, την προβολή και παρουσίαση των δράσεων και εκδηλώσεων που διοργανώνουν οι αρμόδιοι φορείς για την πολιτιστική διπλωματία μέχρι την διευκόλυνση και την εξυπηρέτηση των ξένων δημοσιογράφων που εργάζονται ή επισκέπτονται περιστασιακά τη χώρα μας σε ό,τι χρειάζονται για τη διεκπεραίωση της εργασίας τους. Ξεχωριστό ρόλο στην προβολή της εικόνας της χώρας στο εξωτερικό έχουν οι Γραμματείς και Σύμβουλοι Επικοινωνίας, ή ακόλουθοι τύπου όπως έχει επικρατήσει να ονομάζονται. Οι ακόλουθοι τύπου στελεχώνουν τα Γραφεία Τύπου και Επικοινωνίας τα οποία λειτουργούν στις έδρες των Ελληνικών Διπλωματικών και Προξενικών Αρχών και έχουν ως βασικές αρμοδιότητές τους τις σχέσεις με τα ΜΜΕ και την προβολή της εικόνας της Ελλάδος στο εξωτερικό. Ο κλάδος τους συνιστά το μόνο σώμα υπαλλήλων του ελληνικού κράτους το οποίο είναι εξειδικευμένο σε θέματα πολιτιστικής διπλωματίας.
description: Cultural diplomacy, even though it has been used practically for many centuries, has become serious field of research for the academics and diplomats only the last decades. Since the Cold War, its value and its important contribution to the external policy, the international relations and the promotion of the image of one country have become clear and understandable for the majority of the academics, diplomats and politicians. Cultural diplomacy is so important that it is now separate field of research and distinguished section of diplomacy for which are responsible specialized officers, at least in the most cases. Either cultural diplomacy is used as the only form of diplomacy or it is used with other means of traditional diplomacy, it is very important for the promotion of one country’s image abroad. As the mass media are evolved and the globalization is in process, the usefulness and the necessity of the successful practice of cultural diplomacy are increased. Cultural diplomacy is one of the basic things of the twentieth first century in which we can build mutual understanding and entrustment among nations and countries. Reliability is the basic value in which cultural diplomacy is built. The main goal and the basic mission of cultural diplomacy is to promote the positive things, the values, the beliefs, the civilization, the culture of one country in such a way that this country be well-known and popular in as many as possible people and create fans and friends in all over the world. Such thing is accomplishable with the cooperation of cultural diplomacy with journalism. Journalists and the mass media are those who are supposed to make known and spread the activities of cultural diplomacy, transfer and communicate its messages to the public. Journalists’ part in the promotion of a country’s image abroad is considered to be crucial because they inform the public for the updates in every sector, tell the news, while, according to the ethics code of Athens Daily Newspapers’ Reporters’ Union, they are responsible for the secureness of our country’s cultural heritage. There are many ways journalists can contribute to the promotion of their country’s cultural diplomacy. From thorough and serious cultural reportage’s coverage, promotion and presentation of actions and events for cultural diplomacy that responsible vehicles organize, to accommodation of foreign journalists who work or visit occasionally our country to whatever they need in order to accomplish their projects. Press Officers or Communication Consultants have special role in a country’s promotion abroad. They staff the press offices in Greek embassies. Their basic responsibilities are the relations with media and Greece’s image promotion abroad. Their profession is the only sector in Greece which is specialized in the field of cultural diplomacy.